Уикипедия беседа:Уикипедианци по географско положение

message: Ванка5 добавя празни щати на САЩ. Аз ги изтрих. После Ванка5 добавя страни, в които също няма (засега) български уикипедианци. Дали да оставим всеки сам да си въведе както намери за добре къде е и с какво може да допринесе, или да ограничаваме новодошлите в предварително заложени рамки.
Моето лично мнение е, че на тази страница единствено окръзите/областите на България трябва да са записани когато нямаме човек там. Защото това е БЪЛГАРИЯ. За останалите мисля, че е ненужно, и че намалява полезната информация (с 48 празни щата, по пет реда точки и подзаглавие, страницата нарастна от ~40 kB на почти 60 kB, а съдържанието се удължи с два екрана). С уважение, Златко ± (беседа) 09:19, 24 ноември 2005 (UTC)
replies: text: Съгласен съм. Всеки може сам да си допише страната и щата, ако ги няма. --Емил Петков 09:27, 24 ноември 2005 (UTC)

text: И аз така мисля. Не можем да напишем всяко села и паланка в света, за да са написани, ако се появи уикипедианец оттам. Всеки да си ги допише сам мястото, откъдето е, ако го няма. --Darsie 09:47, 24 ноември 2005 (UTC)
replies: text: :Придържам се към още по-рестриктивна гледна точка, и за България - да няма, който се записва, да добавя необходимите поддточки. Така ще се записват участници с достатъчно опит, знаещи как да го направят. И няма да има празни поддточки в съдаржанието.--ИнжИнера 11:55, 24 ноември 2005 (UTC) Стабилен  Stable

text: Оставяйки празни полета под областите в България (в момента 18 от 26 области са празни) и триейки други административни единици е пълна дискриминация. Казвайки това е България показва, че се смята някой, който живее там за по-пълноправен от някой, който живее на друго място. Въвежда се двоен стандарт. Както казвате всеки може да се запише, защо тогава не се изтрият празните области в България? За България няма рамки, а за други държави има. Много добре знаем, че не се правят рамки по този начин, защото ние описваме вече съществуващи географски понятия като области, щати и държави. Никой не може да предскаже кога кой ще се запише. В момента 11 уикипедианеца са се записали от България и 9 от други държави, а всички знаем, че бъгарите в чужбина не са горе-долу колкото българите в България. Това, че на дадено място живеят по-малко хора не е гаранция, че от това място няма да се включат. Аз живея в град в който по официални  данни има 53 българи и е с население 93000. Въпреки това статията за моя град е по-голяма от статията за Лос Анджелис, който е около 3 милиона и има няколко хиляди българи и все още никой не се е записал оттам. Отделно в много страни по света Интернета е много по-разпространен от България. Шансовете някой да пише от друга държава са няколко пъти по-големи, защото е по-лесно. Отделно Уикипедия е една от малкото страници на които българите в чужбина могат да се включат изцяло, защото няма ограничение на темите. Много от останалите бъгарски страници са ориентирани само към България. Уикипедия представлява само една от многото страници за бъгарите в България на която могат да пишат, съществуват много други, както и книги и други източници за много голяма част от информацията, която е на Уикипедия вече. В чужбина много хора нямат достъп до българска информация въобще и поради уникалната насоченост на Уикипедия има няколко пъти по-голям шанс да се включат. Добавяйки допълтнителни административни единици насърчаваме и други да се включат, защото те ще се чувстват представени. Колко пъти сме разширявали някоя статия, защото тя вече е направена, ако не е направена не бихме писали в нея? Имам няколко предложения, едното е списъка да се преработи така, че да не става прекалено дълъг, колкото и информация да добавяме в него, другото е да се направи по азбучен ред с букви най-отгоре какъвто съществува и на други страници като щракнеш на А, Б, В, най-отгоре да отиваш най-долу до държавата. Третото ми предложение е да се направи компромисен вариант в който празните полета да не се появяват в списъка най-горе, като по този начин го съкращават и по-лесно се навигира, но съществуват по-долу. --Ванка5 20:00, 24 ноември 2005 (UTC)
thread_title:  Какво трябва да има на тази страница